Zakon ne treba provoditi pozitivnu diskriminaciju žena u politici

*Afirmacija*

Uvod

Zakon o ravnopravnosti polova u BiH donesen je 2003. godine kao jedan od najvažnijih instrumenata za razvijanje svijesti o pitanjima ravnopravnosti spolova i uvođenje principa ravnopravnosti spolova u javne politike i propise. U svim svojim aspektima Zakon je pratio odredbe UN Konvencije o eliminaciji svih oblika diskriminacije koje je Bosna Hercegovina ratificirala s ciljem osiguranja pravne zaštite građana u različitim sferama društvenog života. Ovaj zakon je u svojem devetom poglavlju, tačnije u članu 20. Stav 2 osigurao ravnopravnost žena sa muškarcima u političkoj sferi, obavezujući zakonsku zastupljenost polova od 40% u tijelima države. Međutim, problem s kojim se suočava politička scena u Bosni i Hercegovini jeste što ovaj Zakon i njegova odredba pružaju formalnu ravnopravnost spolova u političkom djelovanju koji uvijek ne odgovaraju društvenoj realnosti. Mnogi politički događaji koje ćemo navesti u nastavku su upravo pokazatelji neusklađenosti između pravne formalnosti i pravne stvarnosti u Bosni i Hercegovini i drugim državama koje “primjenju zakonsku kvotu od 40%” prisustva inače manje zastupljenog spola u političkoj sferi. Ta nepravda koja se ogleda u neusklađenosti pravno-političke formalnosti i pravno-političke stvarnosti u kontekstu spolne ravnopravnosti najviše pogađa žensku populaciju, čija je politička participacija uglavnom ograničena samo formalnom zastupljenošću žena na izbornim listama i u političkim strankama bez njihove realne demokratske političke ravnopravnosti koja bi se trebala manifestirati kroz aktivno učešće žena u donošenju političkih odluka o važnim društvenim pitanjima i njihov povećani broj na važnim političkim funkcijama unutar tijela državne vlasti čime će se omogućiti njihov politički napredak.

**Neefikasnost zakona- “ženske kvote” na izbornim listama ne garantuju veći broj mandata**

Bosna i Hercegovina kao i mnoge druge nerazvijenije države teže ulasku u EU, ali da bi taj korak bio ostvariv, nužno je ispoštovati određene uvjete EU. Jedna od odredbi odnosi se na ravnopravnost spolova i poštovanje kvote o učešću 40 posto žena u vlasti. Istraživanje *Infohouse* koje se bavi problemom zastupljenosti žena u politici potvrđuje neefikasnost zakona i naš argument da se ženama osigurava samo formalna zastupljenost u politici. U ovom istraživanju se navodi da su političke stranke na Općim izborima u BiH 2014. ispunile zakonske okvire na kandidacijskim listama ali ne i u mandatima, što je trend koji se nastavlja. Više od 300 kandidatkinja je bilo na listi za Predstavnički dom Parlamentarne Skupštine BiH.Izabrano je svega 10, od  čega 6 direktno, a 4 putem kompenzacijskih mandata. Ukoliko su u izbornom sistemu primijenjene samo ove kvote, sistem ne daje realne izglede ženama da, pod jednakim uslovima, konkurišu za mjesta u parlamentu. [[1]](#footnote-1) Kvote na listama neće dovesti do veće zastupljenosti žena u parlamentu. Tome doprinosi i činjenica da Izborni zakon u BiH obavezuje stranke da prije ovjeravanja kandidatske liste osiguraju prisustvo žena od 40%, a stranke u većini slučajeva ispoštuju tu zakonsku odredbu. I tu sva ravnopravnost završava jer Izborni zakon BiH nakon održanih izbora, pitanje zastupljenosti žena kroz osvojene mandate u zakonodavnom tijelu ne tretira. Jer kada bi zakon regulisao zastupljenost žena u tijelima vlasti od 40%, (*reserved seats*) tada bi se narušila suverena i politička volja građana, jer su oni ipak ti koji glasovima odlučuju ko će dobiti mandat i obnašati određenu političku funkciju. Zakon o ravnopravnosti spolova i odredba od 40 %zastupljenosti se poštuje određeni period u godini, a nakon toga se prestaje poštovati, obzirom da nakon svakih izbora kada se formira vlast, žene nisu zastupljene u vlasti na odlučujućim pozicijama u skladu sa zakonskim odredbama od 40 % zastupljenosti. Iskustva iz prethodnih godina pokazuju da su žene najčešće zastupljene u vlasti sa oko 20 %. [[2]](#footnote-2).Udio žena na ovjerenim kandidatskim listama za Opće izbore 2018 je sljedeći: Predstavnički dom Parlamentarne skupštine BiH iz FBiH - 42,60 % žena Predstavnički dom Parlamentarne skupštine BiH iz RS – 40 % žena Predstavnički dom Parlamenta Federacije BiH - 43,09 %žena Narodna skupština RS – 42 %žena. Prema rezultatima općih izbora 2018. godine izabrano je 27 % žena, odnosno 142 žene od ukupno 518 rezerviranih mjesta za sve nivoe zakonodavne vlasti. Ovi podaci nameću zaključak da bi političke stranke trebale da rade na rodnom osvještavanju svojih članova/ ica na način da žene ne koriste samo kao dekor unutar političke partije, u svrhu zadovoljenja kvota za mogućnost ovjere kandidatskih listi. Takav pristup prema ženama nije motivirajući, ne doprinosi napretku stranke, ali ni dugoročnom uspjehu takve stranke. Deklarativna promocija ravnopravnosti prikazana kroz nametnutih 40 posto zastupljenosti na kandidatskim listama nije dovoljna, ali nije ni dugoročno održiva u stranci, jer se žene nerijetko nakon prvog ili drugog izbornog ciklusa razočaraju jer ne ostvare cilj koji su željele i za koji su radile i nakon toga odlaze iz stranke, što ne predstavlja nikakav oblik rješenja, niti promocije ravnopravnosti unutar stranaka.[[3]](#footnote-3)

Ni Hrvatska se također ne može pohvaliti efikasnom primjenom Zakona o ravnopravnosti polova kojim se obavezuje poštovanje “ženske kvote. Prema podacima godišnjeg izvješća Međuparlamentarne unije i UN Women o zastupljenosti žena u politici, moguće je primijetiti da Hrvatska daleko zaostaje za europskim i globalnim trendovima glede ravnopravnosti i zastupljenosti žena u političkom životu zemlje. Naime, **žene u Saboru čine tek 19 posto zastupnica**, što Hrvatsku stavlja daleko iza ostalih zemalja koje smatramo razvijenima u pogledu sudjelovanja žena u javnom životu. Sa svojih 19 posto zastupnica, **Hrvatska se trenutno nalazi na 97. mjestu u svijetu** – poziciji koju trenutno dijeli sa Saudijskom Arabijom prema podacima sa zadnjih parlamentarnih izbora održanih 2016. godine. B**roj zastupnica u Saboru je u konstantnom opadanju**. Još ne tako davne 2015. godine, postotak saborskih zastupnica činio je 25 posto, da bi samo dvije godine kasnije pao na 19. [[4]](#footnote-4)

**Sankcije nisu rješenje za efikasnu primjenu Zakona**

Kao jedan od argumenata koje navode pristalice pozitivne diskriminacije žena u politici kroz zakonske odredbe o zastupljenosti žena od 40% u u javnoj vlasti, jeste da treba uvesti odgovarajuće sankcije za nepoštivanje Zakona. Međutim u praksi se pokazalo da ni uvođenje sankcija ne može osigurati uspješnu primjenu zakona. Kao primjer možemo navesti Hrvatsku gdje je sankcija za nepoštivanje ženske kvote na izbornim listama 40000 kuna. Ove sankcije su uvedene 2015. godine za predstojeće izbore. U Hrvatskoj je 2016. godine od 177 prijavljenih lista za nadolazeće prijevremene parlamentarne izbore, čak njih 54 nije poštivalo zakonsku odredbu., među njima i vodeće stranke u zemlji, HDZ i SDP, koje za nepoštivanje zakona nisu bile kažnjene. Na lokalnim izborima 2017. godine državna odvjetništva zaprimila su do kraja kolovoza 2018. ukupno 188 obavijesti izbornih povjerenstava o kršenju Zakona o ravnopravnosti spolova od strane više stranaka.Stoga je DORH do rujna 2018., podnio ukupno 39 optužnih prijedloga, izdao 9 prekršajnih naloga, te još 23 obavijesti o počinjenom prekršaju. Zakonsku kvotu ni na ovim izborima nisu ispunile opet vodeće stranke Hrvatske, kao ni HSS, HNS, HSLS, HSP, SDSS, Most i Živi zid.Na 46 lista manje zastupljenog spola ima manje od 10 posto. Ovi izbori su sprovedeni nakon donošenja odluke o sporovođenju sankcija za nepoštivanje zakonske zastupljenosti, što je pokazatelj da će stranke radije plaćati kaznu zbog nepoštivanja, nego omogućiti ženama prisustvo u zakonom propisanom iznosu. [[5]](#footnote-5)

**Formalna ravnopravnost žena ne znači i njihovu stvarnu ravnopravnost u političkoj participaciji**

Istraživači nevladine organizacije *Infohouse* su razgovarali sa političarkama u BiH o položaju žena u konekstu ravnopravne političke participacije sa kolegama političarima unutar političkih stranaka. Sagovornice su se jednoglasno složile da je poštivanje ove zakonske odredbe uglavnom samo privid ravnopravnosti u pogledu političkog učešća. Maja Gasal-Vražalica (DF) smatra da su žene same pristale na takvo stanje, jer se nisu pobunile unutar partije. Čini se da je na djelu stari princip, kako kaže Gasal-Vražalica, da “muškarci određuju, a žene klimaju glavama. Vildana Bešlija (NS) kaže da “političke stranke često na svoje liste redaju kandidatkinje prvenstveno zbog zakonske obaveze, a vrlo rijetko zbog istinske želje da osiguraju ravnopravnost”. Slavica Josipović (HDZBiH) smatra da bi žene bile kandidatkinje da izborima, one se moraju izboriti unutar svojih stranaka i da će one na listi sigurno biti izabrane. Ukoliko žene imaju potporu u stranci i ukoliko u izbornoj kampanji znaju uraditi posao na terenu kroz kampanju i postati prepoznatljive na razne načine, onda će sigurno postići rezultat i biti izabrane. Političarke u Bosni i Hercegovini dijele mišljenje da su političke stranke upravo te koje imaju moć da promoviraju i podrže žene u njihovom političkom djelovanju i da je suštinski problem taj što partije ne osiguravaju dovoljnu vidljivost žena i da se treba promijeniti odnos prema njima, počev od političkih programa koji trebaju da inzisitiraju na involviranju žena u odlučivanje o svim društvenim pitanjima, jer je bez toga one će ostati samo kvota i zakon neće biti djelotvoran. Takođe jedan od načina na koji bi se mogao poboljšati politički aktivizam žena jeste i unapređenje političarki na važne političke funkcije.[[6]](#footnote-6) Kada govorimo o tome, u BiH imamo zabrinjavajući podatak da se na čelu ni jedne od 150 partija ne nalazi žena. U Srbiji je situacija takva da su žene veoma malo zastupljene na čelu političkih partija, a ako ih i ima, uglavnom je riječ o manjinskim strankama. Od 120 registrovanih partija, samo šest vode žene, a od toga su četiri manjinske partije, a samo dvije partije u cijeloj Srbiji vode žene.[[7]](#footnote-7) Također uvećanje političke participacije žena i samim time i poboljšanje njihove političke pozicije se može ostvariti kroz pozitivne reforme u političkim programima partija. Političke stranke moraju svoje Statute i druge interne akte usaglasiti sa Zakonom o ravnopravnosti polova i preporukama Agencije za ravnopravnost polova. I to ne samo deklarativno, već primjerom pokazati da se zalažu za ravnopravan položaj svih, uključujući i žene. To sada nije tako, te se u statutima stranaka žene pominju samo u kontekstu nediskriminacije. Od 8 vodećih stranaka u BiH, žena nije predsjednica niti jedne stranke. Političko licemjere su najviše ogleda u “nadmetanju kvotama” koja će stranka zadovoljti zakonski minimum, a zapravo se politička realnost ne razlikuje puno ni kod desničarskih ni ljevičarskih partija, što uočavamo kod hrvatskog SDP-a koji je u svom programu istakao važnost pozitivne diskriminacije žena u politici (dok je HDZ davao prednost kvalitetu smatrajući da će “žena koja je sposobna, ići dalje”), a stvarnost je takva da spomenute stranke nemaju ni jednu ženu na vodećoj poziciji. [[8]](#footnote-8)Nedemokratsku političku realnost u Hrvatskoj upotpunjuje i stav sadašnjeg predsjednika SDP-a koji je žene nazvao “eksperimentima”odgovorivši na pitanje novinara zašto nijedna žena može voditi izbornu koordinaciju. Ni u uredu novoizabranog predsjednika Hrvatske, koji se zalagao za nametanje kvota, situacija nije ništa bolja. U njegovom timu su samo tri žene.

*Analiza programskih dokumenata parlamentarnih stranaka u BiH iz rodne perspektive* najbolje pokazuje kakav je njihov stvarni odnos prema ženama. Uvođenje tzv. ženskih kvota u Izborni zakon BiH (posljedica pritiska domaćih i stranih organizacija) bilo je veliki korak ka osiguranju veće zastupljenosti žena u političkom životu na svim nivoima, ali njegova dosljedna primjena je izostala. Ako je žena primijećena, onda je svedena na reproduktivnu ulogu. [[9]](#footnote-9)

**Veća politička participacija žena se može postići i bez pozitivne diskriminacije**

Da zakonski određene kvote nisu garancija uvećane ženske političke participacije pokazuju Danska i Finska koje nemaju zakonski regulisane kvote, a postižu zastupljenost žena u politici preko 40%. Danska je jedna od rijetkih država koja se može pohvaliti prisutnošću žena na visokim pozicijama u politici i činjenicom da su žene predstavnice triju vladinih stranki - socijaldemokratske, socijalističke narodne i socijal-liberalne stranke. Predsjednice vodećih stranaka u ovoj zemlji smatraju da je važno da postoje razvijeni politički planovi sa kojima političke aktivistkinje mogu doći do pozicije političkih lidera, a nametanje gender kvota nije jedan od demokratskih načina kako se to može postići jer se njima ostvaruje prisilna ravnopravnost. Da bi se postigla stvarna ravnopravnost, bitno je i uvođenje rodnih kvota u interne strukture kako bi žene imale jednak položaj sa muškarcima. Evropski parlament smatra da su dobrovoljne kvote političkih stranaka "ponekad učinkovitije od zakonskih kvota, kao u slučaju Švedske, Autrije i Nizozemske". Političke stranke u ovim zemljama autonomno uvode partijske kvote, pa se tako izbornost žena kreće od 27,9% u Austriji (izbori 2008) do 45% u Švedskoj (izbori 2010). S druge strane, Poljska i Španija npr. imaju predviđene izborne kvote, a rezultat je bio 23,7% izabranih žena u Poljskoj (izbori 2012) i 36% u Španiji (izbori 2011). Navedeni podaci očigledno pokazuju da postojanje polnih kvota za izborne liste ne mora nužno da znači i veći procenat žena u odnosu na države u kojima takve kvote ne postoje.[[10]](#footnote-10)

**Kako “razbiti stakleni strop”**

Iz primjera Danske i Finske vidjeli smo da zakon nije najvažnija stvar kada je u pitanju razbijanje staklenog stropa, tačnije otvaranje mogućnosti jednako političkim obrazovanim ženama da napreduju u ovoj sferi. Ukoliko želimo više žena u politici potrebno ih je podržati ne samo od početka njihove političke kampanje već i od samog početka njihovog školovanja, emancipacije i karijere. Podrška ženama u politici treba da bude ne samo finansijska već njima dosta ranije, prije zakoračenja u politički život treba omogućiti edukaciju i dati im podršku, tačnije ne sprječavati dolazak žena na bitne pozicije kako javnog tako i privatnog života(napredak na poslu bile koje sfere). Ukoliko ženama ne damo prostor da iskažu svoj stav postavlja se pitanje kako uopšte u našem društvu doći do promjena. U prilog toga je i izjava političarki : “ U četiri godine svoga mandata, kao žena u političkom životu nijednom nisam pozvana da gostujem u javnom mediju, te mi je, s tim u vezi ostalo da se samostalno promovišem putem društvenih mreža”, kaže Nedzada Avdić, poslanica u Skupštini Tuzlanskog kantona.Također, njene koleginice ističu da žene često prilikom predlaganja zakona koji su bitni za opšte interese ne dobijaju podršku žena iz suprotnih partija upravo iz straha, zbog pretnji otkazom, što nam govori da su žene, u političkom životu, i pored “dobrih” zakona u sjeni muškaraca.

**Učinkovitost ostalih zakona**

Priča o staklenom stropu i efikasnosti zakona navodi nas da se zapitamo kakva je učinkovitost ostalih zakona na našim prostorima koji se tiču borbe za ženska prava. U Srbiji je u junu 2017. na snagu stupio zakon koji je prema mišljenju stručnjaka/njakinja izuzetno dobar. Naime ovim zakonom se predviđaju oštre kazne i za najmanji oblik nasilja. Takođe zakon navodi i novi oblike nasilja kojim se štite ženska prava. Međutim ti zakoni nisu sprečili veliki broj femicida. Tačnije 29 ubijenih žena 2017.godine, 31 žrtva u 2018.a 28 žena u 2019.godini, dok je do sad u 2020. ubijeno 8 žena. Da ne govorimo o nasilju u porodici o kome svakodnevno slušamo iz raznih medija, onda mobingu na poslu (poznat slučaj Marije Lukić, seksualno uznemiravane od strane lokalnog političara, člana vladajuće stranke)

U slučaju Hrvatske možemo pomenuti proteste i borbu protiv usvajanja Istanbulske konvencije (konvencije čiji je cilj sprečavanje nasilja u porodici i kažnjavanje nasilnika) Protest je organizovala struja bliska Katoličkoj crkvi, uz podršku udovica ratnih veterana. Također možemo uzeti u obzir borbu protiv abortusa u Hrvatskoj, takođe pod okriljem Katoličke crkve i slučaj silovanja maloljetne djevojčice od strane nekoliko mladića. Naime silovatelje je sud u Zadru pustio da se brane sa slobode, međutim nakon protesta pod nazivom „pravda za devojčice“ silovatelji su vraćeni u pritvor. Ovo su jasni pokazatelji da Hrvatska iako je članica EU nema efikasnu sprovedbu ovih zakona. Kada je naša država u pitanju, Bosna i Hercegovina još uvek nema izveštaj o feminicidu, međutim postoje podaci o velikom broju prijava nasilja u porodici, čak 2700 u 2017.godini, od kojih je 2/3 njih povratnika, što nažalost ide u korist neefikasne primene zakona. Izveštaj koji je napravila fondacija Cure 2018. godine predstavlja školski primker razdvajanja pravnog (de iure) i stvarnog (de facto) ostvarenja rodne ravnopravnosti. U ovom izvještaju navode se opštine u Bosni i Hercegovini koje u svom Statutu osiguravaju ravnopravnost polova, ali je ne ostvaruju. (Hadzići,Pale, Tuzla...). Također navode se općine koje svojim Statutom ne garantuju ravnopravnost spolova(Istočna Ilidza, Bosansko Grahovo). Izuzetak je opština Sokolac koja statutom ne garantuje kvote, ali se ipak na tri od četiri bitne opštinske rukovodeće pozicije nalaze žene, te je takođe žena predsjedavajuća Skupštine Opštine Sokolac, što je jasan primjer da žene mogu aktivno učestvovati u političkom životu i bez nametnute kvote.

**Slika političarki u medijima** Ono što je takođe prepreka u razvoju „zdravog društva i ravnopravnosti“ u bosanskohercegovačkom društvu jeste stereotipizirana, seksistička i diskriminirajuća slika žene političarke u medijima. Možemo uzeti primjer dnevnog lista Press RS koji je pokrenuo inicijativu MISS LOKALNIH IZBORA 2012. , te pozvao birače/čice da putem sms poruka glasaju za najljepšu kandidatkinju tadašnjih izbora. Također, u istraživanju koje je sprovela fondacija Cure analizirani su tekstovi poznatih i najčitanijih novinskih listova u Bosni i Hercegovini(Avaz, Nezavisne novine, Oslobođenje i Večernji list) na osnovu kojih su došli do zaključka da su političarke u datim novinama citirane u 14 odsto slučajeva, dok su se citati političara u novinama našli u 76 odsto slučajeva. Fotografije političara zauzimaju ukupno 57 posto prostora predviđenog za fotografije u rubrici Izbori, političarkama pripada 10% fotografija, a stranačke kolege i koleginice pojavljuju se zajedno u 33% slučajeva.

Primjere seksizma nalazimo i u Republici Srbiji u kojoj se isti posmatra kao dio tradicionalne kulture i gotovo da se svaki ispad te vrste opravdava tradicijom u kojoj je seksističko komentarisanje žena benigna muška zabava. Tome su najviše podložne, zbog prirode svog zanimanja političarke, ali i novinarke. Neki mediji su pokazali sklonost seksizmu, objavivši da su noge određene političarke jedino vrijedno pažnje, dok su neki političari svojim koleginicama poručivali da smanje kilograme. Mnoge političarke tvrde da su im se stranačke kolege obraćale rečima „dušo“ i „srećo“. U medijima su se isticali seksualna orijentacija i fizički izgled Ane Brnabić, umjesto njenih političkih stavova, što je jasan pokazatelj da mediji u Srbiji nisu edukovani, tj nisu spremni na realno izvještavanje kada su u pitanju političarke.

**Numerička zastupljenost žena ne predstavlja nužno i njihovu kvalitativnu zastupljenost u političkom životu**

Nedemokratičnost stranaka pokazala se kao prepreka većem političkom učešću žena. U BiH vlada generalni konzervatizam društva, mišljenje da je „politika“ strogo muški posao, te nepovjerenje i nerazumijevanje koje većina bh. političkih partija pokazuje prema ženama u svojim redovima. Na lokalnim izborima 2016. godine za poziciju načelnice kandidovalo se svega 26 žena od ukupno 417 kandidata, što je oko 6%. Uglavnom nalazimo po jednu kandidatkinju u muškom društvu, po dvije samo u opštinama Novi Grad Sarajevo i Odžak. Od većih i viđenijih partija najviše kandidatkinja je imala SNSD, njih 5, slijedi DF sa 4, a toliko je i nezavisnih, dok su po 3 kandidatkinje imale SDP i HDZ (dvije samostalno, jednu u koaliciji sa HSS-om). Ostale manje partije imaju po jednu, eventualno dvije, dok koalicija SDA-SBB nije imala nijednu kandidatkinju. Trenutno je na čelu lokalnih samouprava tek 3,8 posto žena. Izborna 2016. godina pokazala je ponovljenu praksu da su žene zastupljene samo minimalno koliko je potrebno da se ispoštuje Zakon o ravnopravnosti spolova u BiH. Žene su na izbornim listama samo radi kvote, a ne zato što neko cijeni njihov kvalitet ili što njihova stranka vjeruje u njihove mogućnosti. [[11]](#footnote-11)

Kvote ne bi trebale postojati ako racionalno razmišljamo da trebamo zapošljavati na osnovi znanja, kompetencija i kvalitete, smatra Gordana Deranja, predsjednica HUP-a. I Biljana Borzan iz hrvatskog SDP-a smatra da je “žalosno kada se na takav način žene mora gurati“, jer govoreći iz vlastitog iskustva, ne želi biti niti na jednoj listi samo zato što je žena, već zbog svojih sposobnosti i vrijednosti.[[12]](#footnote-12) Problem davanja prednosti kvantitativnoj zastupljenosti žena u politici u odnosu na kvalitativnu se ogleda u primjeru političarki iz desničarskog spektra političkog djelovanja, npr Ruza Tomasic i sl. koje se protive potpisivanju medjunarodnog dokumenta Istanbulske konvecije o nasilju nad zenama i tako iako formalno zene, defakto artikulisu poziciju konzervativnih kolega političara. Tako dolazimo i problema da su žene marionete svojih muških kolega političara koje iznose “svoje” političke stavove od kojih zavisi budućnost svih žena u državi u ime kolega političara. HDZ je imao je i predsjednicu Republike koja na promociji ženskih prava nije učinila baš ništa. Osim što je plesala s obiteljskim nasilnikom, odbijala je Istanbulsku konvenciju i svojim ponašanjem produbljivala stereotipe o ženama. Važno je naglasiti da mnogo političarki smatra da uvodjenje zakonskih kvota nije rješenje za političku zastupljenost žena u politici. [[13]](#footnote-13)

Zaključak

Sve ove spomenute političke situacije idu u prilog činjenici da postojanje zakona ne znači nužno i njihovu efikasnu sprovedbu u korist samih građana/ki. Sama činjenica da zakoni postoje, a ne primjenjuju se govori o tome koliko društvo iako u većini možda spremno za njihovu sprovedbu ne može zbog vladajućih partija kojima je cilj stremiti desno, ne talasati i ići u korist konzervativnih organizacija, poput crkve i desno orijentisanih struja, dok donošenje određenih liberalnih zakona pravdaju moranjem ili ispunjenjem određenih uslova međunarodnih organizacija.. Sve dok političke partije ne govore samovoljno o ženskim pravima i pravima različitih manjina, dokle god ne postoje planovi i raspisani budžeti na nivo opština, kojim se pomaže i osigurava potpora u borbi za ravnopravnost, zakonske kvote biće samo puki zakon, a žene marionete u rukama lidera vladajućih partija. Važno je napomenuti da Zakon mora biti usklađen sa vladajućim društveno-političkim prilikama, jer će to osigurati njegovu uspješnu primjenu u stvarnosti. Nametanjem zakona i u ovom slučaju zakonskih kvota se neće ostvariti pozitivne promjene u društvenopolitičkim odnosima, već se iste mogu ostvariti samo edukacijom društva o važnosti političkog aktivizma žene u našoj zemlji, ali i mnogim drugim aktivnostima sprovedenim od strane medija i političkih stranaka kojima će se poboljšati odnos prema ženama i postići stvarna, a ne samo formalna ravnopravnost spolova u političkoj sferi.

Pripremile: Rukija Husović i Una Alić

Više o ovoj temi možete pronaći na sljedećim linkovima:

* <https://www.dw.com/sr/srbija-seksizam-na-svim-stranama/a-38987602>
* <http://fondacijacure.org/files/istra%C5%BEivanje%20wwdp%20print%20sa%20CIP.pdf>
* <http://rs.n1info.com/Region/a374220/Protest-u-Zagrebu-protiv-Istanbulske-konvencije.html>
* <https://www.klix.ba/vijesti/bih/u-bih-se-godisnje-evidentira-oko-2-700-zrtava-nasilja-u-porodici/170929111>
* <https://www.dw.com/hr/pravo-na-poba%C4%8Daj-u-hrvatskoj-sve-te%C5%BEe-dostupno/a-50641985>

<http://globalanalitika.com/wp-content/uploads/2015/11/Brosura-BS-Final.pdf>

<https://www.vecernji.hr/vijesti/zenske-kvote-nisu-najbolje-rjesenje-no-mogu-pomoci-1384230>

* <https://www.24sata.hr/kolumne/gadljivo-je-i-ponizavajuce-kad-se-politika-bori-za-prava-zena-680098>
* <http://zenskamreza.ba/site/wp-content/uploads/2015/01/analiza-programi-2015-mail.pdf>
* <https://www.osce.org/hr/odihr/107917?download=true>

<http://podlupom.org/v2/bs/clanak/da-li-su-zene-u-politici-samo-radi-broja/203>

<http://zenskamreza.ba/site/wp-content/uploads/2015/02/Mapa_Politicka-participacija_Edita_Knjizni-blok_Za-stampu.pdf>

* [file:///C:/Users/ABC/Downloads/politicka\_misao\_1995\_2\_112\_139.pdf](file:///C%3A%5CUsers%5CABC%5CDownloads%5Cpoliticka_misao_1995_2_112_139.pdf)

<http://fondacijacure.org/files/FES%20publikacija%20web.pdf>

 <https://www.tportal.hr/vijesti/clanak/nepostivanje-zenskih-kvota-dorh-podnio-39-optuznih-prijedloga-protiv-stranaka-20190310>

* <https://zenskamreza.ba/buka-zene-u-politici-u-bih-analiza-postizbornog-stanja/>
1. <https://zenskamreza.ba/buka-zene-u-politici-u-bih-analiza-postizbornog-stanja/> [↑](#footnote-ref-1)
2. [↑](#footnote-ref-2)
3. Više o ovom pročitajte na: <http://fondacijacure.org/files/FES%20publikacija%20web.pdf> [↑](#footnote-ref-3)
4. [↑](#footnote-ref-4)
5. 4 <https://www.tportal.hr/vijesti/clanak/nepostivanje-zenskih-kvota-dorh-podnio-39-optuznih-prijedloga-protiv-stranaka-20190310> [↑](#footnote-ref-5)
6. <http://podlupom.org/v2/bs/clanak/da-li-su-zene-u-politici-samo-radi-broja/203> [↑](#footnote-ref-6)
7. <http://zenskamreza.ba/site/wp-content/uploads/2015/02/Mapa_Politicka-participacija_Edita_Knjizni-blok_Za-stampu.pdf> [↑](#footnote-ref-7)
8. [file:///C:/Users/ABC/Downloads/politicka\_misao\_1995\_2\_112\_139.pdf](file:///C%3A%5CUsers%5CABC%5CDownloads%5Cpoliticka_misao_1995_2_112_139.pdf) [↑](#footnote-ref-8)
9. <http://zenskamreza.ba/site/wp-content/uploads/2015/01/analiza-programi-2015-mail.pdf> [↑](#footnote-ref-9)
10. <https://www.osce.org/hr/odihr/107917?download=true> [↑](#footnote-ref-10)
11. <http://globalanalitika.com/wp-content/uploads/2015/11/Brosura-BS-Final.pdf> [↑](#footnote-ref-11)
12. <https://www.vecernji.hr/vijesti/zenske-kvote-nisu-najbolje-rjesenje-no-mogu-pomoci-1384230> [↑](#footnote-ref-12)
13. <https://www.24sata.hr/kolumne/gadljivo-je-i-ponizavajuce-kad-se-politika-bori-za-prava-zena-680098> [↑](#footnote-ref-13)